  Виталий Пронин Клипын шудо на 3 нылъёс, ваньзылэн йырсизы горд.Алнашысь егитъёс клип лэсьтӥзы Мурӝол Undergroundлэн но Олеся Дыдыкайлэн «Ваньмыз ок!» кырӟанзылы.Паймод, но клип бордын ужам пиналъёс школаын дышетско на. Сценарий гожтӥз 11-тӥ классын дышетскись Анастасия Алашеева, ачиз ик шудӥсьёсты, монтаж лэсьтӥсез шедьтӥз. Эшъёсыз уго чупресэсь, шумпотыса юрттӥськыны кариськизы.- Мон гужем ветлӥ «Шундыкар» лагере видеоискусство отрядэ, - вера Анастасия Алашеева. - Отын ми кылдытӥмы «МарvAl» кино поттонни. Вераськимы, бӧрысь но мытэм ужмес азинтомы шуыса. Доре бертӥ но, йырам малпан шуккиз: кырӟанлы клип лэсьто. «Ваньмыз ок!» кырӟанэз кылзыса, мынам син азям видеосуредъёс пуксьыны кутскизы, ваньзэ малпанъёсме гожъяса ик ӧй вутты.Секыт, пе, йӧтӥз, ӟеч камера шедьтон ласянь. Кутскид бере, клипез рос-прос лэсьтоно ук. Ярам, шуэ Настя, умой адямиос шедизы - камера сюриз.Клипын валтӥсь геройёсты шудо Байтэрек гуртысь кылбурчи Полина Куликова но Алнаш школаысь 2 пиос-«дылдаос» - Кирилл Кириллов но Иван Резунов. Иван озьы ик монтажен выриз - видеоез вандылӥз но лякылӥз. Озьы ик клипын шудо на 3 нылъёс, ваньзылэн йырсизы горд. Та уженыз егит режиссёр дугдыны уг ӧдъя.- «Шундыкарын» кылдӥз «Малы ми» крезьгуро группа, соослэн озьы ик нимаськись кырӟанзы вань. Азьланяз малпасько талы клип лэсьтыны, - вера Настя. - Но мынам али туж секыт аре - 11-тӥ класс. Малпасько, университетэ пыри ке, соку яратоно уженым вырыны тросгес дыры луоз."УД" Теги: Егитъёс Крезьгур  